НАЦРТ ЗАКОНА

О ИЗМЕНАМА И ДОПУНАМА

ЗАКОНА О ПОРЕЗИМА НА ИМОВИНУ

Члан 1.

У Закону о порезима на имовину („Службени гласник РС”, бр. 26/01, 45/02-СУС, 80/02, 80/02-др. закон, 135/04, 61/07, 5/09, [101/10](http://we2.cekos.com/ce/faces/index.jsp%3F%26file%3Df78886%26action%3Dpropis%26path%3D07888601.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [24/11](http://we2.cekos.com/ce/faces/index.jsp%3F%26file%3Df80964%26action%3Dpropis%26path%3D08096401.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [78/11](http://we2.cekos.com/ce/faces/index.jsp%3F%26file%3Df84390%26action%3Dpropis%26path%3D08439001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [57/12](http://we2.cekos.com/ce/faces/index.jsp%3F%26file%3Df88570%26action%3Dpropis%26path%3D08857001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)-УС, 47/13, 68/14-др. закон, 95/18, 99/18-УС и 86/19), у члану 4. став 1. речи: „лице (које води, односно које не води пословне књиге)” замењују се речима: „лице (које води, односно које не води пословне књиге), отворени инвестициони фонд, односно алтернативни инвестициони фонд, који нема својство правног лица а који је уписан у одговарајући регистар у складу са законом”.

После става 4. додаје се нови став 5, који гласи:

„Када су на земљишту више лица обвезници пореза на имовину као имаоци права из члана 2. став 1. тач. 1) и 3) овог закона, обвезник је свако од тих лица сразмерно свом уделу у односу на укупну површину земљишта, па и кад је сразмерна површина удела појединог обвезника мања од десет ари.”.

У досадашњем ставу 5, који постаје став 6, у тачки 3) на крају тачка се замењује тачком и запетом.

Додаје се тачка 4), која гласи:

„4) фонд из става 1. овог члана који не води пословне књиге у складу са прописима Републике Србије.”.

У досадашњем ставу 6, који постаје став 7, у тачки 3) речи: „става 5.” замењују се речима: „става 6.”.

После тачке 3) додаје се тачка 3а), која гласи:

„3а) фонд из става 1. овог члана који води пословне књиге у складу са прописима Републике Србије;”.

У тачки 4) речи: „става 5.” замењују се речима: „става 6.”.

Досадашњи став 7. постаје став 8.

У досадашњем ставу 8, који постаје став 9, речи: „става 6.” замењују се речима: „става 7.”.

Члан 2.

У члану 5. став 2. у загради речи: „орган јединице локалне самоуправе” замењују се речима: „порески орган”.

У ставу 3. после речи: „стопи” додају се речи: „једнакој за све непокретности на територији јединице локалне самоуправе, која износи”, а речи: „15. децембра године која претходи години” замењују се речима: „1. јануара године”.

Члан 3.

У члану 6. став 5. после речи: „промету” додају се речи: „уз накнаду”, а речи: „у периоду од 1. јануара до 30. септембра године која претходи години за коју се утврђује порез на имовину (у даљем тексту: текућа година)” замењују се запетом и речима: „у периоду од 1. октобра године која претходи текућој години до 30. септембра текуће године”.

Додаје се нови став 6, који гласи:

„Текућом годином, у смислу става 5. овог члана, сматра се календарска година која претходи години за коју се утврђује порез на имовину.”.

У досадашњем ставу 6, који постаје став 7, на крају тачка се замењује запетом и додају се речи: „осим у случају из става 11. овог члана.”.

У досадашњем ставу 7, који постаје став 8, речи: „става 6.” замењују се речима: „става 7.”.

Досадашњи став 8. пoстаје став 9.

У досадашњем ставу 9, који постаје став 10, речи: „става 8.” замењују се речима: „става 9.”.

Додају се нови ст. 11. и 12, који гласе:

„Просечном ценом одговарајућих непокретности у најопремљенијој, односно најнеопремљенијој зони, у којој није било промета те врсте непокретности, која се граничи са више зона, сматра се:

1) у најопремљенијој зони - просечна цена одговарајућих непокретности у граничној зони у којој је просечна цена одговарајућих непокретности највиша;

2) у најнеопремљенијој зони - просечна цена одговарајућих непокретности у граничној зони у којој је просечна цена одговарајућих непокретности најнижа.

Ценом оствареном у промету уз накнаду одговарајућих непокретности у зонама сматра се и накнада за пренос права својине на непокретности која је досуђена, односно одређена у судском или другом поступку, актом који је постао правоснажан у периоду од 1. октобра године која претходи текућој години до 30. септембра текуће године.”.

Досадашњи став 10, који постаје став 13, мења се и гласи:

„Ако ни у граничним зонама из става 8. овог члана није било промета одговарајућих непокретности у периоду из става 5. овог члана, односно ако се вредност другог земљишта не може утврдити у складу са ставом 9. овог члана, односно ако јединица локалне самоуправе није објавила просечне цене у року прописаном овим законом, основица пореза на имовину за те непокретности у зони у којој није било промета, односно у зони за коју нису објављене просечне цене одговарајућих непокретности, једнака је основици пореза на имовину те, односно одговарајуће непокретности у тој зони обвезника који не води пословне књиге за текућу годину, за одговарајућу корисну површину.”.

У досадашњем ставу 11, који постаје став 14, после речи: „одговарајућу” додаје се реч: „корисну”.

Додаје се став 15, који гласи:

„Јавним објектима, у смислу става 3. овог члана, сматрају се објекти који су намењени за јавно коришћење (болнице, домови здравља, домови за старе, објекти образовања, отворени и затворени спортски и рекреативни објекти, објекти културе, поште и др.), у свим облицима својине.“

Члан 4.

У члану 6а став 1. тачка 8) речи: „гараже и гаражна места” замењују се речима: „гараже и помоћни објекти”.

Члан 5.

После члана 6а додаје се члан 6б, који гласи:

„Члан 6б

Код разврставања непокретности у складу са чланом 6а став 1. овог закона, поједини појмови имају следеће значење:

1. „грађевинско земљиште” је врста земљишта које је као такво дефинисано законом којим се уређују планирање и изградња;
2. „пољопривредно земљиште” је врста земљишта које је као такво дефинисано законом којим се уређује коришћење пољопривредног земљишта;
3. „шумско земљиште” је врста земљишта које је као такво дефинисано законом којим се уређује коришћење и управљање шумама и шумским земљиштем;

4) „стан” је посебни део објекта који чини функционалну целину која се састоји од једне или више просторија намењених за становање и по правилу има засебан улаз, осим кад је (цео или у претежном делу) категорисан за обављање делатности или се у њему (у целини или претежном делу) обавља регистрована делатност;

5) „кућа за становање” је објекат намењен за становање или за повремени боравак (породична кућа, вила, викендица, планинска колиба, ловачка кућа и сл.), осим кад је (у целини или у претежном делу), категорисана за обављање делатности или се у њој (у целини или претежном делу) обавља регистрована делатност;

6) „пословни објекат” је зграда или други (надземни и подземни) грађевински објекат, односно посебни део објекта (локал, канцеларија и сл.), који је намењен за обављање делатности, укључујући и:

1. стан, односно кућу за становање, који је (у целини или у претежном делу) категорисан за обављање делатности или се у њему (у целини или претежном делу) обавља регистрована делатност;
2. гаражу која се састоји од више гаражних места, односно гаражних боксова, са заједничким деловима који служе приступу сваком гаражном месту, односно гаражном боксу, намењеном за обављање услужне делатности паркиралишта возила, односно смештаја ваздухоплова, односно пловила;

7) „гаража” је објекат или посебан део објекта који чини функционалну целину, односно гаражни бокс, односно гаражно место, намењен за паркирање возила, односно за смештај ваздухоплова, односно пловила, осим у случају из тачке 6) подтачка (2) овог члана;

8) „помоћни објекти” су:

1) самостални објекти који не служе за становање или обављање делатности и не разврставају се у објекте из члана 6а став 1. тач. 5) до 7) овог закона, и то:

(1) помоћни објекти који нису зграде (бунари, базени, резервоари, цистерне и сл.);

(2) помоћне зграде (приземне зграде и зграде чија је подна површина испод површине земље) које су у функцији стамбеног, односно пословног објекта, који је изграђен на истом земљишту (котларнице, подруми, шупе за смештај огрева и сл.);

2) економски објекти, у складу са законом којим се уређују планирање и изградња;

3) надстрешнице основе преко 10m² које су самостални објекти.”.

Члан 6.

У члану 7. став 2. после тачке 1) додаје се тачка 1a), која гласи:

„1a) за објекат на или под земљиштем које није предмет опорезивања, односно за које је обвезник друго лице – вредност објекта;”.

У тачки 2) после речи: „земљишта” додају се речи: „које је предмет опорезивања, за које је обвезник исто лице”.

У ставу 3. реч: „проценом” брише се.

У ставу 4. тачка 2) после речи: „за обављање” додаје се реч: „те”.

Став 5. брише се.

У досадашњем ставу 6, који постаје став 5, реч: „процењене” замењује се речју: „утврђене”.

Досадашњи став 7. пoстаје став 6.

Додаје се нови став 7, који гласи:

„Ако се пореска основица у пореској години утврђује за године које претходе тој години, у случају из става 6. овог члана вредност објекта јесте грађевинска вредност процењена од стране овлашћеног вештака грађевинске струке са стањем на последњи дан на последњи дан календарске године која претходи години у којој се утврђује порез.”.

У ставу 8. после речи: „инфраструктурне објекте” додају се заграда и у загради речи: „осим зграда и других објеката високоградње”.

Додаје се нови став 9, који гласи:

„Вредност објекта као јединствене целине, који се делом убраја у објекте из става 4. овог члана, утврђује се као збир вредности процентуалне заступљености тог дела у укупној корисној површини објекта и вредности преосталог дела објекта, које се утврђују у складу са овим законом.”.

У досадашњем ставу 9, који постаје став 10, речи: „став 6.” замењују се речима: „став 5.”, а речи: „ст. 1. до 8. и става 10.” замењују се речима: „ст. 1. до 9. и става 12.”.

Додаје се нови став 11, који гласи:

„Кад обвезнику у току пореске године или у текућој години након почетка пословне године обвезника која је различита од календарске, настане пореска обавеза за објекат из члана 7. став 4. овог закона и припадајуће земљиште, а обвезник у својим пословним књигама није посебно исказао набавну вредност земљишта од набавне вредности објекта, вредност тог објекта која са вредношћу припадајућег земљишта чини пореску основицу за пореску годину јесте његова грађевинска вредност процењена од стране овлашћеног вештака грађевинске струке са стањем на дан настанка пореске обавезе.”

Досадашњи став 10. пoстаје став 12.

Додају се ст. 13. до 15, који гласе:

„Производним погонима прерађивачке индустрије из става 4. тачка 2) овог члана сматрају се (надземни и подземни) објекти који су намењени за обављање производње у делатности која је класификована као прерађивачка индустрија, у складу са законом којим се уређује класификација делатности.

Складишним и стоваришним објектима из става 4. тачка 8) овог члана сматрају се (надземни и подземни) објекти који су намењени за преузимање и чување сировина и робе (укључујући и резервоаре и цистерне за складиштење који се сматрају непокретностима, као и објекте за складиштење отпада), који се не користе за промет на мало или за друге намене, односно у делу у коме се не користе за промет на мало или за друге намене.

Последњи дан пословне године обвезника у текућој години, у смислу ст. 1, 4, 6, 7. и 8. овог члана, јесте дан са којим се за текућу годину, као пословну годину (која је једнака или различита од календарске године), саставља редован годишњи финансијски извештај, у складу са прописима којима се уређује рачуноводство.”.

Досадашњи став 11. пoстаје став 16.

Члан 7.

У члану 7а став 1. речи: „ст. 5. и 6.” замењују се речима: „ст. 5, 7. и 11.”.

У ставу 2. речи: „У случају из члана 6. став 8. овог закона” замењују се речима: „Кад у зони и граничним зонама није било промета одговарајућих непокретности у периоду из члана 6. став 5. овог закона,”.

У ставу 3. речи: „У случају из члана 6. став 8. овог закона обвезници који воде пословне књиге за потребе утврђивања основице пореза на имовину просечне цене из става 2. овог члана множе коефицијентима које” замењују се речима: „Кад се вредност непокретности која чини пореску основицу за непокретности обвезника који води пословне књиге утврђује према елементима из члана 6. став 1. овог закона а у зони и граничним зонама није било промета одговарајућих непокретности у периоду из члана 6. став 5. овог закона, основицу пореза на имовину за непокретности обвезника у зони чини производ просечне цене одговарајућих непокретности у најопремљенијој зони из става 2. овог члана, корисне површине непокретности за коју се утврђује порез и коефицијента зоне које”.

У ставу 5. речи: „у случају из члана 6. став 8. овог закона основица пореза на имовину” замењују се речима: „а у зони и граничним зонама није било промета одговарајућих непокретности у периоду из члана 6. став 5. овог закона, основица пореза на имовину за непокретности обвезника који воде пословне књиге”.

Став 6. мења се и гласи:

„Основица пореза на имовину за непокретности обвезника који води пословне књиге је књиговодствена вредност непокретности исказана на последњи дан пословне године обвезника у текућој години, кад:

1) јединица локалне самоуправе до 30. новембра текуће године не објави акт којим утврђује просечне цене одговарајућих непокретности у зонама, односно просечне цене одговарајућих непокретности у најопремљенијој зони у случају из става 2. овог члана;

2) у зони и граничним зонама није било промета одговарајућих непокретности у периоду из члана 6. став 5. овог закона а у најопремљенијој зони не постоји одговарајућа врста непокретности;

3) јединица локалне самоуправе до 30. новембра текуће године не објави акт којим утврђује зоне и најопремљеније зоне, у складу са ставом 4. овог члана.”.

У ставу 7. после речи: „акте из” реч: „члана” брише се.

Став 8. мења се и гласи:

„Сматра се да је јединица локалне самоуправе до 30. новембра текуће године донела и објавила акте којима су уређени стопа амортизације, односно стопе пореза на имовину, односно зоне, односно да се у пољопривредно или шумско земљиште разврстава неизграђено грађевинско земљиште које се користи искључиво за гајење биљака, садног материјала или шума, ако су акти којима је то уређено објављени до 30. новембра текуће године, односно пре текуће године под условом да њихова примена није ограничена закључно са текућом годином.”.

Члан 8.

У члану 7б речи: „Ако обвезник који води пословне књиге вредност непокретности у пословним књигама” замењују се речима: „Ако обвезник који води пословне књиге вредност непокретности у пословним књигама за које му је пореска обавеза настала пре пореске године”, а речи: „до 11.” замењују се речима: „до 9, ставом 12.” .

Члан 9.

У члану 9. став 1. речи: „органа јединице локалне самоуправеˮ замењују се речима: „пореског органаˮ.

У ставу 2. речи: „Орган јединице локалне самоуправеˮ замењују се речима: „Порески органˮ, а речи: „на имовину” бришу се.

Члан 10.

У члану 11. додају се нови ст. 2. и 3, који гласе:

„Висину стопе пореза на имовину до износа из става 1. овог члана утврђује скупштина јединице локалне самоуправе одлуком.

Стопе пореза на имовину из става 1. тач. 1) и 2) овог члана су пропорционалне и утврђују се у истој висини за све врсте непокретности обвезника који води пословне књиге, односно у истој висини за све врсте земљишта обвезника који не води пословне књиге, у свим зонама исте јединице локалне самоуправе.”.

Досадашњи став 2. пoстаје став 4.

Члан 11.

У члану 12. став 1. тачка 1) речи: „које користе” замењују се речима: „за које су обвезници”.

У тачки 10) речи: „пореза на доходак грађана на приходе од пољопривреде и шумарства, односно обвезника” замењују се речима: „који не води пословне књиге, односно обвезника који води пословне књиге”.

Додаје се нови став 3, који гласи:

„Ако обвезнику из става 2. овог члана у току пореске године настане пореска обавеза, након чега укупна пореска основица за све његове непокретности на територији јединице локалне самоуправе прелази износ од 400.000 динара, престаје право на пореско ослобођење из става 2. овог члана и порез се утврђује за све непокретности обвезника на тој територији почев од настанка пореске обавезе.”.

У досадашњем ставу 3, који постаје став 4, речи: „тач. 2) до 11), тач. 13) и 14)” замењују се речима: „тач. 2) до 7), тач. 9) до 11) и тач. 13) и 14)”.

У досадашњем ставу 4, који постаје став 5, речи: „става 3.” замењују се речима: „става 4.”.

Досадашњи ст. 5. и 6. постају ст. 6. и 7.

У досадашњем ставу 7, који постаје став 8, речи: „став 7. ” замењују се речима: „ст. 6, 7. и 11.”.

Члан 12.

У члану 13. став 1. после речи: „обвезник” додају се речи: „и у којој је пријављено његово пребивалиште, у складу са законом којим се уређује пребивалиште грађана,”.

У ставу 2. после речи: „станује” додају се речи: „чије пребивалиште је пријављено у тој кући или стану”.

У ставу 3. после речи: „у којима” додају се речи: „је пријављено пребивалиште и”.

После става 4. додаје се став 5, који гласи:

„Ако су за исту кућу или стан испуњени услови за умањење утврђеног пореза по више основа из ст. 1. до 3. овог члана, умањење се врши по једном основу који је најповољнији за обвезника.”.

#### Члан 13.

У члану 14. став 2. после тачке 4) додаје се тачка 4а), која гласи:

„4а) дигиталну имовину;”.

#### Члан 14.

У члану 15. став 1. после речи: „нерезидент Републике Србије” додају се запета и речи: „односно отворени инвестициони фонд, односно алтернативни инвестициони фонд, који нема својство правног лица а који је уписан у одговарајући регистар у складу са законом,”.

У ставу 2. после речи: „резидент Републике Србије” додају се запета и речи: „односно фонд из става 1. овог члана који је уписан у одговарајући регистар у Републици Србији,”.

Члан 15.

У члану 16. став 2. речи: „надлежна организациона јединица Пореске управе (у даљем тексту: порески орган)” замењују се речима: „надлежни порески орган”.

Члан 16.

У члану 21. став 1. тачка 5а) после речи: „задужбине” додају се речи: „и фондације”.

У тачки 6) после речи: „означени” додају се цртица и речи: „ако је на дан настанка пореске обавезе регистрован за обављање делатности школа за возаче, односно за такси или „rent a car” ”.

У ставу 3. речи: „без накнаде” бришу се.

Став 4. брише се.

Досадашњи ст. 5. и 6. пoстају ст. 4. и 5.

Члан 17.

Додаје се члан 21а, који гласи:

„Члан 21а

Станом, у смислу члана 21. став 1. тачка 3) овог закона сматра се и објекат - кућа за становање или за повремени боравак, која чини једну грађевинску целину, са земљиштем које чини катастарску парцелу на којој се објекат налази, oдносно идеални део тог објекта са делом земљишта на коме се објекат налази чија је површина сразмерна учешћу површине идеалног дела објекта у укупној површини објекта.”

Члан 18.

У члану 26. став 1. после речи: „Републике Србије” додају се запета и речи: „односно отворени инвестициони фонд, односно алтернативни инвестициони фонд, који нема својство правног лица а који је уписан у одговарајући регистар у Републици Србији, у складу са законом,”.

Члан 19.

У члану 31. став 1. тачка 8) после речи: „означени” додају се цртица и речи: „лицу које је регистровано за обављање делатности школа за возаче, односно за такси или „rent a car””.

У ставу 2. речи: „уз накнаду” бришу се.

Члан 20.

У члану 31а после става 4. додаје се став 5, који гласи:

„Услови за остваривање права на пореско ослобођење из става 1. овог члана и члана 31б овог закона морају да буду испуњени на дан закључења уговора, односно другог акта по основу којег купац купује први стан (укључујући куповину стана у извршном поступку).”.

Члан 21.

У члану 33. став 2. речи: „орган јединице локалне самоуправе” замењују се речима: „порески орган”, а заграда и у загради речи: „у даљем тексту: надлежни орган јединице локалне самоуправе” бришу се.

У ставу 3. речи: „орган јединице локалне самоуправе” замењују се речима: „порески орган”.

У ставу 4. речи: „орган јединице локалне самоуправе” замењују се речима: „порески орган”.

У ставу 5. речи: „случају из члана 12. став 3. овог закона” замењују се речима: „случајевима из члана 12. ст. 2. до 4. овог закона, односно промене корисне површине непокретности у току пореске године”.

Члан 22.

У члану 33б став 1. после речи: „правоснажности одлуке” додају се запета и речи: „односно даном смрти оставиоца”.

У ставу 2. речи: „органу јединице локалне самоуправе” замењују се речима: „пореском органу”.

У ставу 5. речи: „орган јединице локалне самоуправе” замењују се речима: „порески орган”.

У ставу 6. речи: „орган јединице локалне самоуправе” замењују се речима: „порески орган”, у одговарајућем падежу, на оба места.

У ставу 7. речи: „орган јединице локалне самоуправе” замењују се речима: „порески орган”.

У ставу 8. речи: „органу јединице локалне самоуправе” замењују се речима: „пореском органу”.

У ставу 9. речи: „органу јединице локалне самоуправе” замењују се речима: „пореском органу”.

У ставу 11. речи: „органу јединице локалне самоуправе” замењују се речима: „пореском органу”.

Члан 23.

У члану 33в став 1, у уводној реченици, речи: „органу јединице локалне самоуправе” замењују се речима: „пореском органу”.

У тачки 1) реч: „имовину” замењује се речју: „непокретност”.

У тачки 2) реч: „имовину” замењује се речју: „непокретност”.

У тачки 3) реч: „имовину” замењује се речју: „непокретност”.

У тачки 4) реч: „имовину” замењује се речју: „непокретност”.

У тачки 5) реч: „имовину” замењује се речју: „непокретност”.

У тачки 6) речи: „ст. 3. и 4.” замењују се речима: „ст. 4. и 5.”, а тачка на крају замењује се тачком и запетом.

После тачке 6) додају се тач. 7) и 8), које гласе:

„7) непокретност из члана 12. став 2. овог закона за коју је обвезнику престало право на пореско ослобођење у складу са чланом 12. став 3. овог закона, рачунајући од дана настанка пореске обавезе на непокретности за коју је пореска обавеза настала у пореској години;

8) објекат коме је измењена корисна површина, рачунајући од дана измене корисне површине.”.

У ставу 2. речи: „до 6)” замењују се речима: „до 8)”.

Члан 24.

У члану 33г став 3. речи: „тачка 6)” замењују се речима: „тач. 6) до 8)”.

Члан 25.

У члану 34. став 4. после речи: „достави” додаје се реч: „надлежном”.

У ставу 5. после речи: „сматраће се да је” додаје се реч: „надлежни”.

У ставу 6. после речи: „које” додаје се реч: „надлежни”.

Члан 26.

У члану 35. став 2. после речи: „органу” цртица и речи: „организационој јединици надлежној за територију” замењују се речима: „јединице локалне самоуправе”, на оба места.

Став 3. мења се и гласи:

„Изузетно од става 2. овог члана, пореска пријава за утврђивање пореза на наслеђе и поклон који за предмет има непокретност, подноси се пореском органу јединице локалне самоуправе на којој се налази непокретност коју порески обвезник наслеђује или прима на поклон.”.

У ставу 4. после речи: „органу” цртица и речи: „организационој јединици надлежној за територију” замењују се речима: „јединице локалне самоуправе”, на оба места.

Члан 27.

У члану 36. став 4. цртица и речи: „организационој јединици надлежној за територију” замењују се речима: „јединице локалне самоуправе”.

Став 5. мења се и гласи:

„У случају преноса осталих апсолутних права пријава се подноси пореском органу јединице локалне самоуправе на којој обвезник - физичко лице има пребивалиште, односно боравиште, односно на којој обвезник - правно лице има седиште”.

У ставу 6. цртица и речи: „организационој јединици надлежној за територију” замењују се речима: „јединице локалне самоуправе”.

Члан 28.

У члану 38б став 1. запета и речи: „одлуке којом су одређене зоне (укључујући и најопремљеније зоне) и акта о коефицијентима за непокретности у зонама, који важе на дан 15. децембра текуће године” замењују се речима: „и других аката које су јединице локалне самоуправе донеле на основу овлашћења из овог закона, који важе на дан 1. јануара пореске године”.

Члан 29.

У члану 39. став 3. речи: „органа јединице локалне самоуправе” замењују се речима: „надлежног пореског органа”.

У ставу 5. речи: „ст. 3. и 4.” замењују се речима: „ст. 2. до 5.”.

Члан 30.

У члану 39в став 5. речи: „ст. 3. и 4.” замењују се речима: „ст. 2. до 5.”.

У ставу 7. речи: „орган јединице локалне самоуправе” замењују се речима: „надлежни порески орган”.

Члан 31.

У члану 40. став. 1. после речи: „органа” додају се речи: „надлежног за пријем пореских пријава у складу са чл. 35. и 36. овог закона,”.

Члан 32.

У члану 42a став 1, у уводној реченици, речи: „у оквиру законом поверених јавних овлашћења, достави” замењују се речима: „достави надлежном пореском органу”.

У тачки 1) после речи: „закона” цртица и речи: „надлежном органу јединице локалне самоуправе” бришу се.

У тачки 2) после речи: „закона” цртица и речи: „надлежном пореском органу” бришу се.

У ставу 2, у уводној реченици, после речи: „правоснажности” додају се речи: „надлежном пореском органу достави”.

У тачки 1) после речи: „закона” запета и речи: „достави надлежном органу јединице локалне самоуправе” бришу се.

У тачки 2) после речи: „закона” запета и речи: „достави надлежном пореском органу” бришу се.

У ставу 3, у уводној реченици, после речи: „правоснажности” додају се речи: „надлежном пореском органу достави”.

У тачки 1) речи: „достави надлежном органу јединице локалне самоуправе” бришу се.

У тачки 2) речи: „достави надлежном пореском органу” бришу се.

У ставу 5. речи: „Јединици локалне самоуправе која” замењују се речима: „Пореском органу који”.

После става 6. додаје се став 7, који гласи:

„Јавни бележник је дужан да правоснажно решење о наслеђивању које је донео у вршењу законом поверених јавних овлашћења, по основу кога лице из члана 4. став 5. овог закона наслеђује непокретност за коју не постоје подаци у катастру непокретности и катастру водова, достави органу јединице локалне самоуправе надлежном према месту непокретности, у року од 30 дана од дана правоснажности.”.

Члан 33.

Одредбе члана 16. став 2, члана 17. став 5,  члана 21. ст. 2. и 3, члана 27. ст. 2. до 6. и става 8, члана 29. став 9, члана 31. став 2, члана 31б ст. 2. и 3, члана 34. ст. 4. до 6,  члана 35. ст. 2. до 4, члана 36. став 2. и ст. 4. до 8, члана 39б, члана 40. ст. 1. и 2. и члана 42а став 1. тачка 2), став 2. тачка 2), став 3. тачка 2) и став 6. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС и 86/19), у делу којим је уређена надлежност Министарства финансија - Пореске управе (у даљем тексту: Пореска управа) за утврђивање пореза на наслеђе и поклон и пореза на пренос апсолутних права, односно у делу којим је уређена обавеза органима и лицима из члана 42а тог закона да Пореској управи достављају прописане исправе, одлуке и акте, примењиваће се до 31. децембра 2021. године.

Почев од 1. јануара 2022. године, јединице локалне самоуправе у целости утврђују, наплаћују и контролишу порез на наслеђе и поклон и порез на пренос апсолутних права и сматрају се пореским органом у смислу одредаба става 1. овог члана.

Јединице локалне самоуправе преузеће од Пореске управе запослене који обављају послове утврђивања, наплате и контроле пореза на наслеђе и поклон и пореза на пренос апсолутних права, предмете, информациони систем и архиву, као и опрему и средства за вршење надлежности у тим областима сразмерно броју преузетих запослених лица, у периоду од 1. новембра до 31. децембра 2021. године.

Поступке које је Пореска управа започела у вршењу надлежности из става 1. овог члана, који не буду окончани до дана преузимања предмета у складу са ставом 3. овог члана, окончаће јединице локалне самоуправе.

Члан 34.

Порез на имовину утврђиваће се и плаћати у складу са овим законом почев за 2021. годину.

Код утврђивања пореза на имовину за 2021. годину примењиваће се:

1) просечне цене квадратног метра одговарајућих непокретности у зонама које су утврђене на основу цена у промету у зонама или граничним зонама у складу са чланом 6. ст. 5. до 7. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС и 86/19), односно просечне цене одговарајућих непокретности у најопремљенијој зони у складу са чланом 7а став 2. тог закона, ако су објављене до 30. новембра 2020. године;

2) акти којима су уређени стопа амортизације, зоне и стопе пореза на имовину, који су објављени до 30. новембра 2020. године или пре 2020. године, ако њихова примена није ограничена закључно са 2020-ом годином.

Код утврђивања пореза на имовину за 2021. годину за помоћне објекте, примењиваће се просечне цене квадратног метра гаража и гаражних места у зонама које су утврђене на основу цена у промету тих непокретности у зонама или граничним зонама, у складу са чланом 6. став 5. до 7. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС и 86/19), односно просечне цене гаража и гаражних места у најопремљенијој зони у складу са чланом 7а став 2. тог закона, ако су објављене до 30. новембра 2020. године.

Члан 35.

До 31. јануара 2021. године пореске пријаве за утврђивање пореза на имовину дужни су да поднесу обвезници пореза на имовину који не воде пословне књиге за непокретности које се, у складу са овим законом, разврставају у друкчију групу у односу на групу у коју су биле разврстане за сврху утврђивања пореза на имовину за 2020. годину, ако о томе нису садржани подаци у поднетој пореској пријави, односно у подацима о врсти непокретности које јавни бележник доставља у складу са чланом 33б став 4. тачка 2) Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС и 86/19).

Члан 36.

Порез на наслеђе и поклон, односно порез на пренос апсолутних права, за чије утврђивање је поступак започет по прописима који су важили до почетка примене овог закона, утврдиће се применом закона који је био на снази на дан настанка пореске обавезе.

Порез на наслеђе и поклон, односно порез на пренос апсолутних права, по основу наслеђа, поклона или преноса апсолутних права, за чије утврђивање је обвезник био дужан да поднесе пореску пријаву а за који je пореска обавеза настала даном сазнања надлежног пореског органа након ступања на снагу овог закона, утврдиће се и платити применом закона којим се уређују порези на имовину који је био на снази на дан на који би пореска обавеза настала у складу са чланом 17. ст. 1. до 4, односно чланом 29. ст. 1. до 8. Закона о порезима на имовину („Службени гласник РСˮ, бр. 26/01, 45/02- СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС и 86/19) да је пријављена у прописаном року.

Члан 37.

Одредбе овог закона којима се надлежност Пореске управе за утврђивање, наплату и контролу пореза на наслеђе и поклон и пореза на пренос апсолутних права преноси на јединице локалне самоуправе и члана 31. овог закона, примењиваће се од 1. јануара 2022. године.

Члан 38.

Овај закон ступа на снагу 1. јануара 2021. године.